Fjörugur föstudagur er framundan en hann fer fram á föstudaginn kemur , 22. nóvember frá 17:00 - 20:00 . Um helgina var bæklingurinn borinn í hús í Grindavík en fyrir þá sem vilja skoða hann rafrænt má nálgast hann hér fyrir neðan . Eins og sjá má í bæklingnum verður mikið húllum hæ og fjöldi tilboða í boði hjá verslunar - og veitingaraðilum á Hafnargötunni . Jólasveinar mæta á svæðið og kvennakórinn Grindavíkurdætur mun taka lagið . Í Kvikunni verður einnig markaðsstemmning á efri hæðinni og bókakynning á neðri hæðinni . Sjómanna - og vélstjórafélag Grindavíkur býður gestum upp á gómsætar og ilmandi möndlur !